कोलकाता : रथपूजा के विशेष मौके पर इस्कॉन की 47वीं रथयात्रा का सीएम ममता बनर्जी ने उद्घाटन किया। सीएम ने राज्यवासियों को रथपूजा की बधाई दी। सीएम ने पांरपरिक तरीके से पूजा-अर्चना की। उन्होंने कहा कि धर्म ही सर्व है। उत्सव सभी के लिए होता है। रथपूजा भी सभी के लिए है। देशभर में धूमधाम से रथपूजा का आयोजन किया गया है। पूरी, महेश, मायापुर हर जगह भक्त रथ यात्रा का आरम्भ किए हैं। लाखों की संख्या में लोग रथ की रस्सी खींचते हैं। यह मौका ही उत्साह का होता है। सीएम के साथ इस्कॉन की रथयात्रा में बॉलीवुड की अभिनेत्री भाग्यश्री, तृणमूल सांसद मुनमुन सेन, मंत्री इंद्रनील सेन, मेयर परिषद के सदस्य देवाशिष कुमार, टॉलीवुड के अभिनेता सोहम समेत अन्य उपस्थित थे।